สวัสดีค่ะ หนูมีอาการปวดหัวมาประมาณ 1 เดือนค่ะ เหมือนชาๆบริเวณรอบศีรษะ บางครั้ง ปวดร้าวมาที่คิ้ว ขมับทั้ง2 ข้าง บ้าง เป็นๆหายๆ วันนั้นไปออกกำลังกาย เดินเร็วประมาน 30 นาที มีอาการปวดหัวมาก เลยอาบน้ำ กินยานอน หาย ล่าสุด ปวดมากจนร้องไห้มีคลื่นไส้ร่วมด้วย นอนพัก ไม่หาย ควรทำอย่างไรคะ
สวัสดีค่ะ อาการปวดศีรษะและชารอบๆ อาจจะเกิดจาก-ปวดหัวจากกล้ามเนื้อ มักเกิดจากการใช้งาน ทำให้ปวดมากตอนเย็น เป็นปวดตุ้บๆเหมือนมียางมารัดศีรษะ มักจะดีขึ้นเมื่อได้พัก-ปวดจากเส้นประสาทรอบๆศีรษะอักเสบหรือถูกกดทับ หรือการติดเชื้อไวรัสบางชนิด อาจทำให้ชาจี๊ดๆ บริเวณที่เป็นได้-ปวดหัวไมเกรน มักปวดข้างเดียว มีคลื่นไส้อาเจียน ตาพร่าร่วมด้วย-ปวดหัวจากสาเหตุในสมองเช่นมีเนื้องอก มีเลือดออกในสมอง แต่อาการมักเป็นรุนแรงและเป็นมากขึ้นเรื่อยๆ คือปวดหัวมากที่สุดในชีวิต มีความผิดปกติของระบบประสาทเช่นแขนขาอ่อนแรง ชาครึ่งซีก พูดไม่ชัด หน้าเบี้ยว หรือมีประวัติอุบัติเหตุนำมาก่อนเบื้องต้นควรรับประทานยาแก้ปวด ยาแก้อักเสบที่ไม่ใช่สเตียรอยด์ พักผ่อนมากๆในที่สงบ ไม่มีเสียงหรือแสงรบกวน งดกิจกรรมที่ต้องใช้แรง พักสายตา ไม่ใช้กิจกรรมที่ต้องเพ่งสายตานานๆหากอาการยังปวดมากหลังได้พักผ่อน คลื่นไส้เยอะ มีอาการทางระบบประสาทที่ผิดปกติดังกล่าวไป ควรรีบไปพบแพทย์